钦定古今图书集成/明伦汇编/氏族典/第406卷 > 吕镗
## 钦定古今图书集成/明伦汇编/氏族典/第406卷 > 吕镗

按《万姓统谱》：镗，旌德人。幼孤，事母以孝闻。操行端介，
尝游宿、亳间，过潘氏，不御酒肉。潘怪问之，镗曰：“远游，
亲养弗给，而敢自享厚馔乎？”比去，潘赆以金不受，识
者贤之。镗以布衣登朝，气度魁伟，谈辨琅然，时著《实
德传》《卓行录》，其名甚显。因荐授迪功郎，再调凤阳府
判官。